Norges Røde Kors

Norges Røde Kors er den norske nasjonalforeningen i verdens største humanitære nettverk, Røde Kors. Formelt er dette gjenspeilt i medlemskapet i det internasjonale forbundet av Røde Kors- og Røde Halvmåneforeninger. Foreningen er også en av verdens eldste nasjonale Røde Kors-foreninger. Norges Røde Kors har om lag 40 000 frivillige i Norge fordelt på ulike type aktiviteter. Røde Kors' oppdrag er å oppdage, hindre og lindre menneskelig nød og lidelse. Organisasjonen er en del av et globalt nettverk som virker lokalt gjennom forebyggende tiltak, gjennom å yte bistand og gjennom å påvirke opinionen og beslutningstakere. Slagordet til foreningen er «Vilje til å hjelpe – styrke til å handle.» Organisasjonens prinsipper er: humanitet, upartiskhet, nøytralitet, uavhengighet, frivillighet, enhet og universalitet. Norges Røde Kors finansierer sin virksomhet først og fremst gjennom offentlige tilskudd, som i 2018 var på over 1 milliard norske kroner. Medlemsinntenkter, innsamlede midler, andre tilskudd og andre inntekter utgjorde 698 millioner kroner. Innsamlings- og formålsprosenten er på henholdsvis 78,3 % og 93,4 %. Administrasjonsprosenten er på 2,3 %. Historie Norges Røde Kors ble grunnlagt av statsminister Frederik Stang den 4. november 1865 som «Forening for pleie af syge og saarede i Feldt og for understøttelse af saarede og faldnes efterladte». I 1892 ble navnet forkortet til «Foreningen for pleje af syge og saarede i feldt» og siden 1908 har foreningen vært benevnt Norges Røde Kors. I 1895 begynte den norske foreningen offisielt med utdanning av sykepleiere, og i 1907 ble foreningen autorisert av Det Kgl. Forsvarsdepartement som en frivillig hjelpeforening for den militære saniteten i tilfelle krig. I 1916 ble foreningen omorganisert på nytt. Den ble omdøpt til Norges Røde Kors, og ble en landsforening med egen president og generalsekretær, og hovedkontor i daværende Kristiania. Presidenter 1865–1880 Statsminister Frederik Stang 1880–1889 Statsminister Christian August Selmer 1889–1905 Sanitetsgeneral Johan Fredrik Thaulow 1905–1908 Høyesterettsassessor, statsråd Ernst Motzfeldt 1908–1912 Advokat Andreas Martin Seip 1912–1913 Generalløytnant Kristian Wilhelm Engel Bredal Olssøn 1913–1917 Jernbanedirektør, statsråd Hans Jørgen Darre-Jenssen 1917–1922 Høyesterettsadvokat Hieronimus Heyerdahl 1922–1930 Statsråd Torolf Prytz 1930–1940 Oberst Jens Meinich 1940–1945 Direktør Fridtjof Heyerdahl 1945–1947 Overlege dr. med. Nikolai Nissen Paus 1947–1957 Direktør Erling Steen 1957–1966 Generaldirektør Ulf Styren 1966–1975 Generalmajor, sjef for Forsvarets sanitet, Torstein Dale 1975 Grethe Helene Johnsen (fungerende) 1975–1981 Hans Høegh 1981–1987 Generalmajor Bjørn Egge 1987–1993 Admiral Bjørn Bruland 1993–1999 Professor, statsråd Astrid Nøklebye Heiberg 1999–2008 Statsråd Thorvald Stoltenberg 2008–2017 Tidl. generalsekretær Sven Mollekleiv 2017–2020 Tidl. offiser, generalløytnant Robert Mood 2020–2023 Thor Inge Sveinsvoll 2023– Siri Beate Hatlen Generalsekretærer Frem til 1916 var tittelen sekretær. 1865–1867 Didrik Schnitler 1867–1892 Peter Berg 1892–1906 Per Giertsen 1906–1911 Einar Lindboe 1912–1915 Einar Onsum 1915–1920 Signe Larsen 1920–1921 Jens C. Meinich 1921–1922 ? 1922–1930 Jens C. Meinich 1930–1937 major Carl Fredrik Gustav Kaltenborn 1939–1942 Arnold Rørholt 1942–1945 Jens Meinich d.y. (fung.) 1945–1950 Arnold Rørholt 1951–1957 generalmajor og lege Sten Waldemar Florelius 1957–1981 Haakon Mathiesen 1981–1991 Odd Grann 1991–2001 Sven Mollekleiv 2001–2003 Jan Egeland 2003–2005 Jonas Gahr Støre 2005–2009 Trygve G. Nordby 2009–2011 Børge Brende 2011–2016 Åsne Havnelid 2016–2022 Bernt G. Apeland 2022–2025 Anne Bergh 2025– Grete Herlofson Æresmedlemmer Norges Røde Kors har disse æresmedlemmene Henri Dunant (1899) Torolf Prytz (1930) Jens Meinich d.e. (ærespresident, fra 1940) Nikolai Nissen Paus (1947) Fridtjof Heyerdahl (1949) Borghild Anker (1954) Erling Steen (1957) Ulf Styren (1966) Karin Wiksén (1966) Heddy Astrup (1966) Harriet Berg (1969) Jens Meinich d.y. (1972) Kari Bredal (1975) Sten Florelius (1981) Hans Høegh (1987) Kronprinsesse, senere dronning Sonja (1990) Grethe Johnsen (1993) Bjørn Bruland (1996) Astrid Nøklebye Heiberg (1999) Roald Sæterdal (2002) Thorvald Stoltenberg (2008) Aktiviteter Norges Røde Kors Hjelpekorps er landets største beredskapsorganisasjon og har 12 000 frivillige medlemmer. Røde Kors Besøkstjeneste Norges Røde Kors' omsorgsorganisasjon, som driver ulike aktiviteter innen omsorg, for eksempel besøkstjeneste, visitor og så videre Røde Kors Ungdom Norges Røde Kors` ungdomsorganisasjon Flyktningeguideprosjektet Stopp Volden Døråpner, nettverksbygging Litteratur Eldrid Mageli (2014). Med rett til å hjelpe – Historien om Norges Røde Kors. Oslo: Pax. ISBN 9788253037257. Arkivert fra originalen 15. september 2016. Besøkt 10. mai 2018. Referanser Eksterne lenker Offisielt nettsted (en) Offisielt nettsted (en) Norwegian Red Cross – kategori av bilder, video eller lyd på Commons Norges Røde Kors på Facebook Norges Røde Kors på Instagram Norges Røde Kors på LinkedIn Norges Røde Kors på Vimeo Norges Røde Kors på X (tidligere Twitter)